บึมจาการ์ตาตายแล้ว 6 เหตุระทึกยังไม่จบ คนร้ายยังยิงต่อสู้ตร. ส่งทีมสไนเปอร์มาแล้ว
เหตุรุนแรงในกรุงจาการ์ตายังไม่จบ หลังเกิดระเบิดต่อเนื่องหลายจุดตายแล้วอย่างน้อย 6 ศพ คนร้ายยังยิงต่อสู้กับตำรวจ ขณะที่ทางการต้องส่งทีมตร.สไนเปอร์มายังที่เกิดเหตุ พร้อมแจ้งเตือนประชาชน อย่าออกนอกอาคารบ้านเรือน เกรงจะเกิดเหตุระเบิดขึ้นอีก ,เมื่อวันที่ 14 ม.ค.59 สำนักข่าวต่างประเทศรายงานความคืบหน้าเหตุระเบิดต่อเนื่อง อย่างน้อย 5 ครั้ง ทางตอนกลางกรุงจาการ์ตา เมืองหลวงของอินโดนีเซีย โดยจุดเกิดเหตุเกิดขึ้นบริเวณใกล้กับสำนักงานสหประชาชาติและทำเนียบประธานาธิบดี และซารีนาห์ มอลล์ เบื้องต้น เป็นเหตุให้มีผู้เสียชีวิตแล้วอย่างน้อย 6 ราย และในจำนวนนี้เป็นเจ้าหน้าที่ตำรวจ 1 รายว่า เจ้าหน้าที่ตำรวจยังคงมีการไล่ล่าและยิงปะทะกับกลุ่มคนร้ายที่ลงมือก่อเหตุ โดยโฆษกสำนักงานตำรวจแห่งชาติได้เตือนให้ประชาชนควรอยู่แต่ภายในอาคารบ้านเรือน เนื่องจากเกรงว่าอาจเกิดเหตุระเบิดขึ้นอีก,ช่างภาพรอยเตอร์ เปิดเผยว่า เกิดเหตุระเบิดลูกหนึ่ง ที่ด้านหน้าร้านกาแฟ สตาร์บัคส์ แรงระเบิดเป็นเหตุให้กระจกของร้านกาแฟชื่อดังแตกกระจาย ขณะที่ มีชายผู้หนึ่งอยู่บนหลังคาของร้านสตาร์บัคส์ และตำรวจได้เล็งปืนไปที่ชายคนดังกล่าว,ด้านสื่อท้องถิ่นในอินโดนีเซีย รายงานว่า ทางการอินโดนีเซียได้ส่งทีมตำรวจสไนเปอร์มายังที่เกิดเหตุแล้ว ขณะที่อาคารสำนักงานของสหประชาชาติ ซึ่งอยู่ใกล้ที่เกิดเหตุ ได้ปิดประตู ไม่อนุญาตให้ใครเข้าหรือออกจากอาคาร อีกทั้งยังมีการอพยพประชาชนออกจากตึกและอาคารอื่นๆ ที่อยู่ในบริเวณที่เกิดเหตุ
เหตุรุนแรงในกรุงจาการ์ตายังไม่จบ หลังเกิดระเบิดต่อเนื่องหลายจุดตายแล้วอย่างน้อย6 ศพ คนร้ายยังยิงต่อสู้กับตำรวจ ขณะที่ทางการต้องส่งทีมตร.สไนเปอร์มายังที่เกิดเหตุ พร้อมแจ้งเตือนประชาชน อย่าออกนอกอาคารบ้านเรือน
ระเบิดจาการ์ตา,จาการ์ตา,เหตุระเบิดจาการ์ตา,อินโดนีเซีย,ตำรวจ,ยิงต่อสู้,ปะทะ,ข่าว,ไทยรัฐออนไลน์,ข่าวต่างประเทศ